CELEX: 62011CN0537
Language: hu
Date: 2011-10-21 00:00:00
Title: C-537/11. sz. ügy: A Tribunale di Genova (Olaszország) által 2011. október 21-én benyújtott előzetes döntéshozatal iránti kérelem — Mattia Manzi, Compagnia Naviera Orchestra kontra Capitaneria di Porto di Genova

17.12.2011   
            
            
               HU
            
            
               Az Európai Unió Hivatalos Lapja
            
            
               C 370/20
            
         A Tribunale di Genova (Olaszország) által 2011. október 21-én benyújtott előzetes döntéshozatal iránti kérelem — Mattia Manzi, Compagnia Naviera Orchestra kontra Capitaneria di Porto di Genova
   (C-537/11. sz. ügy)
   2011/C 370/32
   Az eljárás nyelve: olasz
   
      A kérdést előterjesztő bíróság
   
   Tribunale di Genova
   
      Az alapeljárás felei
   
   
      Felperesek: Mattia Manzi, Compagnia Naviera Orchestra
   
      Alperes: Capitaneria di Porto di Genova
   
      Az előzetes döntéshozatalra előterjesztett kérdések
   
   
               1.
            
            
               A jóhiszeműség nemzetközi elvének, valamint a Közösség és a tagállamok közötti jóhiszemű együttműködés elvének értelmében úgy kell-e értelmezni a MARPOL Egyezmény VI. mellékletének hatálybalépése fényében elfogadott 2005/33/EK irányelvvel (1) módosított, 1999/32/EK irányelv (2) 4a. cikkét, hogy az e cikk által a tengeri hajózásban az üzemanyagok kéntartalmára vonatkozóan előírt 1,5 % m/m tömegszázalék-korlát nem alkalmazható a MARPOL 73/78 Egyezmény VI. mellékletét magára nézve kötelezőnek elismerő nem EU tagállam lobogója alatt közlekedő hajókra, amennyiben azok egy olyan tagállam kikötőjében tartózkodnak, amelyre nézve a MARPOL 73/78 Egyezmény VI. melléklete kötelező?
            
         
               2.
            
            
               Amennyiben nem az 1) pont szerint kell értelmezni a 2005/33/EK irányelvvel módosított, 1999/32/EK irányelv 4a. cikkét, e cikk, amely a közösségi kikötőkbe irányuló vagy onnan kiinduló rendszeres szolgáltatást nyújtó utasszállító hajók által használt üzemanyagok kéntartalmára vonatkozóan 1,5 % m/m tömegszázalék-korlátot ír elő, még ha e hajók a MARPOL Egyezmény azon VI. mellékletét magára nézve kötelezőnek elismerő nem EU tagállam lobogója alatt közlekednek is, amelynek értelmében a kénkibocsátás-ellenőrzési területeken (SECA) kívül a kéntartalomra vonatkozóan a 4,5 % m/m tömegszázalék-előírás alkalmazandó, jogellenes-e arra tekintettel, hogy ellentétes a pacta sunt servanda általános nemzetközi jogi elvével, valamint a Közösség és a tagállamok közötti jóhiszemű együttműködés elvével, és ily módon kötelezi-e a MARPOL Egyezmény VI. mellékletét ratifikáló és magára nézve kötelezőnek elismerő tagállamokat, hogy ne teljesítsék a MARPOL 73/78 Egyezmény VI. mellékletét magára nézve kötelezőnek elismerő többi állammal szemben vállalt kötelezettségeiket?
            
         
               3.
            
            
               A 2005/33/EK irányelvvel módosított, 1999/32/EK irányelv 2. cikkének (3g) pontja alapján úgy kell-e értelmezni a „rendszeres szolgáltatás” fogalmát, hogy a rendszeres szolgáltatást nyújtó hajók körébe tartoznak a vonalhajózásban részt vevő hajók is?
            
         
      (1)  HL L 191., 59. o.
   
      (2)  HL L 121., 13. o.; magyar nyelvű különkiadás 13. fejezet, 24. kötet, 17. o.